alexandrainst/scandi-wiki huggingface dataset:
Adam Ezzari

Adam Ezzari (født 4. desember 1998), kjent under etternavnet Ezzari, er en norsk musiker og skuespiller fra Hauketo i Oslo.

Biografi

Barndom og karrierestart 
Adam Ezzari vokste opp på Hauketo i Oslo. Som ung hørte han en del på Karpe Diem og de har vært store forbilder for han siden den gang. Senere hørte han på en del The Beatles samt vanlig topplistemusikk, men det er Karpe som har påvirket han mest i dag.  

Han gikk på Elvebakken VGS med artisten Ahmed Din. I 2016 ga han ut Papirbyen med Ahmed Din, samme året slapp han Blå Lapper og Engler på YLTV. Han ble senere kjent i rollen som Adam Malik i fjerde sesong av dramaserien Skam. Ezzari har siden gitt ut singlene Ikke noe press, Null og Dør for deg i 2017. Han var også med på Don Martins Løvehjerter (RMX) med Hkeem, Jonas Benyoub og Tommy Tee. Han inngikk platekontrakt med Universal Music vinteren 2017.

Andregenerasjonen og Casablanca (2018-2019) 
I januar 2018 samarbeidet han med Kald Flamme på låten Isbjørn. Senere samme året ga de ut Jaja (Oui Oui Si Si Eywa). Han ga ut singlene Ikke ring meg (jeg ringer deg), Casablanca og Tiden leger sår i 2018. Casablanca ble kanskje hans mest populære sang. Han var med på sangen Rambo av ZadeKing, som ble utgitt 15. mars 2019. 

Ezzari var også med på podkasten Andregenerasjonen på NRK P3 sammen med skuespillerne Cengiz Al og Mutasim Billah fra Skam. I podcasten har Adam, Mutta og Cengiz diskusjoner om ulike temaer, blant annet om livet og samfunnet. I 2019, sesong 2 av podcasten hadde de direkte radiosending hver torsdag på NRK P3. Den 8. september 2019 hadde de et meetup utenfor Oslo rådhus for å få unge mennesker til å bruke stemmeretten sin.

Forsiden av historiebøker (2019) 
Den 21. juni 2019 ga han ut EP-en Forsiden av historiebøker, som blant annet inneholder titlene Store løven og Wifey.  Han har også låta Læg (Lacag) med Jonas Benyoub i EP-en. Ezzari skriver låter om sitt liv og sine drømmer, og har ofte låter med budskap. Samtidig har Ezzari vist en mer livlig side i sin nyeste musikk.

Læg, En lek og Har ikke tid ble laget på to dager i Amsterdam med produsentene Boyd Janson, WillyBeatsz og SRNO. Wifey og Store Løven er produsert av de norske produsentene 2ndHaf og JNS.

Elsk/Hat Forhold til Søndre (2020) 
Den 23. oktober 2020 kom Ezzari ut med EP-en elsk/hat forhold til Søndre, sammen med en 16 minutters kortfilm. I EP-en tar Ezzari opp en rekke samfunnskritiske ting om hvordan han har opplevd sin oppvekst i Søndre Nordstrand og snakker om hvilke konsekvenser det har å vokse opp i en ressurssvak bydel og han spør hva som gjøres med problemene. 

EP-en ble godt tatt i mot i Søndre Nordstrand og det ble blant annet skrevet en nyhetsartikkel i Dagsavisen.

Annet 
Han deltok i 6. sesong av Farmen kjendis. Han vant tvekampen i Uke 1 mot Mini Jakobsen, var storbonde i uke 3 og røk ut i uke 5 før finaleuken.

Ezzari streamer på Twitch og representerer Apeks.

Diskografi

EP

Singler

Featuring

Referanser

Eksterne lenker 
 
 

 
Personer fra Oslo
Norske rappere
Farmen-deltakere
På en benk i en park

På en benk i en park er en svensk kriminalfilm fra 1960 i regi av Hasse Ekman. Hovedrollene spilles av Ekman, Sigge Fürst, Bengt Ekerot og Lena Granhagen.

Rolleliste (i utvalg) 
Hasse Ekman - Stig Brender, teatersjef  
Sigge Fürst - Envall, politi  
Bengt Ekerot - Sam «Sampe» Persson
Lena Granhagen - Lena Vendel, Stig Brenders hustru 
Ragnar Arvedson - Axel Forselius 
Torsten Lilliecrona - teaterregissør 
Olof Sandborg - lektor Strandmark 
Fylgia Zadig - fru Conelli 
Yngve Nordwall - docent Fris 
Gertrud Danielsson - fru Johansson 
John Norrman - Piss-Oskar 
Manne Grünberger - herr Victorin
Eric Stolpe - nasaren
Allan Edwall - skummis
Gunnar Olsson - kyrkoherde Gustaf Andreas Wallin

Referanser

Eksterne lenker 
 

Svenskspråklige filmer
Svenske dramafilmer
Svenske kriminalfilmer
Filmer fra 1960
Filmer regissert av Hasse Ekman
Politikkåret 1749

Politikkåret 1749 er en oversikt over hendelser, valg, fødte og avdøde personer med tilknytning til politikk i 1749.

Hendelser 
 Kong Frederik V besøker Christiania i mai og juni. Med seg i følget har han en fransk teatertrupp og et italiensk operaensemble.
 En avtale inngås mellom Sverige og Danmark etter at Adolf Fredrik lovet å avstå sine krav på Holstein-Gottorp.

Fødsler 

|-
|Januar ||29. || Christian VII av Danmark og Norge || dansk || konge 1766–1808 ||align=center|59 ||align=center|1808 || 

|rowspan=2|Desember||8. || Peder Anker || norsk || godseier og Norges første statsminister(fra 18. november 1814 til 1. juli 1822) ||align=center|75 ||align=center|1824 || 
|}
14. januar – James Garrard, amerikansk politiker, guvernør i Kentucky 1796–1804 (død 1822)
24. januar – Charles James Fox, britisk politiker (død 1806)
9. mars – Mirabeau, fransk politiker (død 1791)
15. mai – Levi Lincoln, amerikansk politiker (demokrat-republikaner) (død 1820)
19. juni – Jean-Marie Collot d'Herbois, fransk revolusjonær (død 1796)
16. juli – Cyrus Griffin, den siste amerikanske for Den kontinentale kongressens president (død 1810)
30. september – Joseph Jérôme Siméon, fransk jurist og politiker (død 1842)
25. oktober – Erik Magnus Staël von Holstein, svensk adelsmann (friherre) og diplomat (død 1802)
23. november – Edward Rutledge, statsmann fra USA (død 1800)

Dødsfall 
11. februar – Philip Livingston, amerikansk politiker (født 1686)
12. juli – Charles de la Boische, guvernør for Ny-Frankrike (født ca. 1671)
14. september – Richard Temple, 1st Viscount Cobham, engelsk soldat og politiker (født 1675)
4. desember – Claudine Guérin de Tencin, politisk aktiv fransk salongvertinne, forfatterinne og adelsdame (født 1682)

Referanser
Politikkåret 1756

Politikkåret 1756 er en oversikt over hendelser, valg, fødte og avdøde personer med tilknytning til politikk i 1756.

Hendelser 
 12. april – Opptakten til Sjuårskrigen da Frankrike invaderte den britisk-styrte Menorca.
 15. mai – Sjuårskrigen bryter formelt ut i Europa da Storbritannia erklærer krig mot Frankrike
 29. august – Sjuårskrigen: Fredrik II av Preussen invaderer Sachsen
 14. oktober – Danmark-Norge og Det osmanske riket skrev under på en vennskaps- og handelsavtale.

Fødsler 
 2. mars – Vincent-Marie Viénot de Vaublanc, fransk politiker (død 1845)
 3. mars – William Godwin, britisk filosof, samfunnskritiker og forfatter (død 1836)
 27. mai – Maximilian I av Bayern, konge av Bayern (død 1825)
 21. august – Michael Gottlieb Birckner, dansk prest, forfatter og trykkefrihetsforkjemper (død 1798)
 27. august – Thorkild Aschehoug, norsk prest og stortingsmann (død 1838)
 4. september – Christen Henriksen Pram, norsk/dansk dikter, embedsmann og tidsskriftsredaktør (død 1821)

Dødsfall 
Ove Sørensen Schjelderup, norsk embedsmann (født 1674)

Referanser
Pjersjaja Liha

Pjersjaja Liha (belarusisk: Першая ліга), eller Pjervaja Liga (russisk: Первая лига), direkte oversatt til Første ligaen (1. divisjon), er den nest høyeste divisjonen for fotball i Belarus. Divisjonen ble dannet i 1992, samme år som landet fikk sin uavhengighet fra Sovjetunionen og tre år før dannelsen av Belaruskaja Federazyja Futbola (BFF).

Ligaen består av 14 lag, der to øverste lagene ved sesongslutt rykker direkte opp og nummer tre spiller kvalifisering mot nummer 14 i Vysjejsjaja Liha. De to nederste lagene rykker i utgangspunktet ned, men har sjelden vært realiteten grunnet lagsammenslåinger og lag som har trekt seg.

Lagene (2020)

Historie 
Lagene i fet skrift rykket opp til Vysjejsjaja Liha.

Eksterne lenker 

Sportsarrangementer i Hviterussland
Etableringer i 1992
Pjersjaja Liha
Politikkåret 1772



Hendelser 
 17. januar – Den kongelige livlegen Johann Friedrich Struensee blir avsatt ved et kupp og arrestert sammen med dronning Caroline Mathilde
28. april – Den tyske legen Johann Friedrich Struensee ble henrettet ved halshogging i København. (f. 1737)
29. mai – Gustav III av Sverige krones sammen med sin ektefelle Sofia Magdalena av Danmark.
Mai – Den svenske Vasaorden innstiftes.
5. august – Polens første deling, hvor det russiske, det tyske og det østerriksk-ungarske keiserdømme hver tar en bit av Polen.
19. august – Gustav III av Sverige gjorde statskupp.
27. august – Gustav III avskaffet tortur i svenske fengsel

Fødsler 
3. januar – Søren Georg Abel, norsk prest og stortingsrepresentant (død 1820)
7. april – Charles Fourier, fransk utopisk sosialist og filosof (død 1837)
19. april – David Ricardo, britisk økonom (død 1823)
25. april – James Burrill, amerikansk federalistisk politiker og jurist, senator 1817–1820 (død 1820)
10- juni – David L. Morril, amerikansk politiker, senator 1817–1823, guvernør i New Hampshire 1824–1827 (død 1849)
25. august – Vilhelm I av Nederland, konge av Nederland (død 1843)
8. november – William Wirt, amerikansk politiker (død 1834)
18. november – Ludvig Ferdinand av Preussen, tysk prins, offiser og komponist (død 1806)
16. desember – William H. Cabell, amerikansk politiker, guvernør i Virginia 1805–1808 (død 1853)

Dødsfall 

|-
|rowspan=2|April ||28. || Johann Friedrich Struensee || tysk || lege og politiker virksom i Danmark ||align=center|34 ||align=center|1737 || henrettet
|}
8. februar – Augusta av Sachsen-Coburg-Gotha, prinsesse av Wales (født 1719)
18. februar – J.H.E. Bernstorff, dansk-norsk statsminister, geheimeråd og greve (født 1712)
28. april – Enevold Brandt, dansk adelsmann (henrettet) (født 1738)

Referanser
Politikkåret 1777



Hendelser 
 15. januar – Vermont erklærer selvstendighet, under navnet New Connecticut.

 29. mars – James Cook kom til øya Mangaia, den sørligste av Cookøyene.
 31. mars – James Cook kom til Atiu og Takutea, to av de sørlige øyene i øygruppen Cookøyene.
 8 juli – New Connecticut bytter navn til Vermont.
 Juni – Den kontinentale kongressen tok i bruk det amerikanske flagget «Stars and Stripes».
 20. desember – Marokko blir det første landet i verden som formellt anerkjenner USA.

 24. desember – James Cook oppdager Kiritimati ("Juleøyen"), som fikk det navnet ettersom den ble oppdaget i juletider.

Fødsler 

 13. januar: Christian Krohg, norsk embetsmann (død 1828)
 7. februar: Severin Løvenskiold, norsk verkseier og embetsmann (død 1856)
 18. februar – Andreas Arntzen, norsk jurist, trelasthandler, stortingsrepresentant og statsråd (død 1837)
 4. mars – John Mattocks, amerikansk politiker, guvernør for Vermont 1843–1844 (død 1847)
 5. mars – Outerbridge Horsey, amerikansk politiker, senator 1810–1821 (død 1842)
 17. mars – Roger B. Taney, amerikansk jurist og politiker (død 1864)
 12. august – George Wolf, amerikansk politiker, guvernör i Pennsylvania 1829–1835 (død 1840)
 11. september – Felix Grundy, amerikansk politiker (død 1840)
 27. oktober – Lauritz Nicolai Hvidt, dansk forretningsmann og politiker (død 1856)
 5. november – Nathan Sanford, amerikansk politiker (død 1838)
 8. november – Desideria av Sverige og Norge, dronning (død 1860)
 23. desember – Aleksander I av Russland, tsar (død 1825)

Dødsfall 
 6. januar – Luigi Maria Torregiani, kardinal i Den katolske kirke (født 1697)
 10. november – Cornstalk (Hokoleskwa), shawneehøvding (født i 1720-årene)
 30. desember – Hertug Maximilian III Josef av Bayern (født 1727)
 Pratap Singh Shah, konge av Nepal (født 1751)

Referanser
FK Bjelsjyna

FK Bjelsjyna (hviterussisk: Футбольны клуб Белшына), eller FK Belsjina (russisk: футбольный клуб Белшина) (stiftet 1976) er en hviterussisk fotballklubb fra byen Bjelsjyna.

Navn
 Sjinnik «Шинник» (1976–1996)
 Bjelsjyna «Белшына» (1996–)

Meritter
Seriemesterskap i Hviterussland (1): 2001 
Cupmesterskap i Hviterussland (3): 1996/19, 1998/99, 2000/01 
Supercup i Hviterussland (0):

Divisjonsutvikling

Referanser

Eksterne lenker 
 

Fotballag i Belarus
Fotballag etablert i 1976
FK Smaljavitsjy

FK Smaljavitsjy (hviterussisk: Футбольны клуб Смалявічы), eller FK Smoljevitsji (russisk: футбольный клуб Смолевичи) (stiftet 2009) er en hviterussisk fotballklubb fra byen Smaljavitsjy.

Navn
 Krysjtal «Крышталь» (1996—1997)
 Vihvam «Вігвам» (2009—2011)
 Smaljavitsjy «Смалявічы» (2012)
 Smaljavitsjy-STI «Смалявічы-СТІ» (2012—2017)
 Smaljavitsjy «Смалявічы» (2017—)

Meritter
Seriemesterskap i Hviterussland (0): 
Cupmesterskap i Hviterussland (0): 
Supercup i Hviterussland (0):

Divisjonsutvikling

Referanser

Eksterne lenker 
 

Fotballag i Belarus
Fotballag etablert i 2009
Disco (film)

Disco er en norsk spillefilm fra 2019 regissert av Jorunn Myklebust Syversen, som også har skrevet filmens manus. Hovedrollen spilles av Josefine Frida. Filmen er produsert av produksjonsselskapet Mer Film AS.

Disco var Jorunn Myklebust Syversens andre helaftens spillefilm etter Hoggeren (2017). Filmen ble laget med støtte fra Norsk filminstitutt.

Filmen vant pris for beste foto under Göteborg Film Festival og var nominert til tre priser under Kanonprisen 2019 og fem priser under Amandaprisen 2020.

Rolleliste (utvalg) 

 Josefine Frida – Mirjam
 Kjærsti Odden Skjeldal – Vanja, Mirjams mor
 Nicolai Cleve Broch – Mirjams stefar
Fredericke Rustad Hellerud – Mirjams lillesøster
 Espen Klouman Høiner – pastor Samuel
 Andrea Bræin Hovig – Birgitta, gift med Samuel
Espen Reboli Bjerke – psykiater

Priser og nominasjoner

Referanser

Eksterne lenker 

Norske filmer fra 2010-årene
2019 i Norge
Filmer fra 2019
Politikkåret 1778



Hendelser 
 18. januar – Den britiske sjøfareren James Cook nådde/oppdaget øygruppen Hawaii.
 6. februar – Frankrike anerkjenner USA, og undertegner en handels- og forbundstraktat
 1. mai – Britene beseirer amerikanerne i slaget ved Crooked Billet i den amerikanske uavhengighetskrigen.
 10. juli – Frankrike erklærer krig mot Storbritannia
 Frankrike fikk sitt første statskontrollerte bordell.

Fødsler 

|-
|Desember ||21. || Anders Sandøe Ørsted ||  || jurist og statsminister ||align=center|81 ||align=center|1860 || 
|}
 29. januar – John Williams, amerikansk militær, diplomat og politiker, senator 1815–1823 (død 1837)
 30. mai – Richard Skinner, amerikansk jurist och politiker, guvernør i Vermont 1820–1823 (død 1833)
 11. august – Lorentz Angell, norsk luthersk prest og stortingsmann (død 1860)
 2. september – Louis Bonaparte, konge av Kongeriket Holland 1806-1810, yngre bror av Napoléon Bonaparte (død 1846)
 13. oktober – William Marks, amerikansk politiker, senator 1825–1831 (død 1858)
 1. november – Gustav IV Adolf av Sverige, konge av Sverige 1792–1809 (myndig 1796) (død 1837)
 7. desember – Wilhelm Frimann Koren Christie, norsk jurist og politiker (død 1849)
 19. desember – Marie-Thérèse-Charlotte av Frankrike, fransk prinsesse (død 1851)

Dødsfall 
 11. mai – William Pitt den eldre, britisk statsminister (født 1708)
 30. mai – Voltaire, fransk forfatter, dramatiker og samfunnskritiker (født 1694)
 2. juli – Jean-Jacques Rousseau, sveitsisk filosof og forfatter innen blant annet politisk filosofi (født 1712)

Referanser

Eksterne lenker
Jorunn Myklebust Syversen

Jorunn Myklebust Syversen (født i 1978) er en norsk filmregissør, manusforfatter, billedkunstner og videokunstner.

Utdannelse 
Myklebust Syversen er utdannet ved Kunsthøgskolen i Bergen.

Filmografi

Spillefilm 

2019: Disco – manus og regi
2017: Hoggeren – manus og regi

Kortfilm 

 2016: Crying Man manus og regi
 2014: Cyrk – manus og regi
 2010: Der dunkle Mensch – manus og regi
 2009: Violent Sorrow Makes a Modern Ecstasy No. 2 (kortfilm) – manus og regi

Videoverk 

 2006: Violent Sorrow Makes a Modern Ecstasy (videoverk) – manus og regi
 2005: Untitled Trilogy – manus og regi
 2005: Burning Love – manus og regi

Referanser

Eksterne lenker 
 
 Møt regissørene : Jorunn Myklebust Syversen Intervju publisert i mars 2020 på Norske Filmregissørers nettside. Besøkt 21. april 2020.

Norske filmregissører
Norske manusforfattere
Norske billedkunstnere
Norske videokunstnere
Fødsler i 1978
Slettene bru

Slettene bru er ei bru over Tovdalselva i Birkenes kommune. Brua er oppført 1909 av Nedenes Amt og har navn etter en plass med navnet Slettane på elvas vestside. Veien forbinder riksvei 41, som her heter Herefossveien, med Mosfjellveien som følger elvas vestbredd.    

Gamle Slettene bro fra 1909 var i mange år i så dårlig forfatning at noe måtte gjøres. Birkenes kommune regnet  i 2012 at det billigste var å rive brua. Men foreningen “Venner av Slettene bro” organiserte innsamling fra et stort antall lokale bedrifter og foreninger samt stat, fylkeskommune, kommune. Den ærverdige brua kunne gjenåpnes i 2013.

Det var en lang prosess å få brua på plass ved forrige århundreskifte. I uminnelige tider hadde det vært ferging over elva og i 1869 begynte folk på elvas vestside å bli lei. De sendte en søknad “til fylket” om vei og bru. I 1885 kom tilsagnet, men brua sto ikke ferdig før i 1909.

Referanser 

Veibroer i Agder
Veier i Birkenes
Langvin jordbruksskule

Langvin jordbruksskule var en jordbruksskole for Nordfjord plassert i Innvik, grunnlagt i 1920 som Mindresunde jordbruksskule, da beliggende i Stryn. Skolen ble lagt ned i 1995.

Historie 
Skolen ble etablert på Mindresunde gård i 1920. Gården var Stryns største gård, beliggende ved utløpet av Oppstrynsvatnet. Rasmus Kolbeinsson Bødal kjøpte gården i 1884. Han hadde blitt rik på gullgraving på Bømlo. Han bygde på gårdens herskapshus og gjorde det om til Hotel Mindresunde i 1890. Gården var også skysstasjon for reisende østover. Fra Mindresunde ble reisende skysset med båt over Oppstrynsvatnet til Hjelle. Derfra kunne de reise videre over Strynefjellsveien til jernbanen på Otta, eller til turistbygden Geiranger på Sunnmøre. Like etter første verdenskrig ble det bygget vei langs vannet.

I 1916 tok Bødals datter, Astrid og hennes mann Lars Larsson Skår over gåden. Etter kort tid vurderte de at den nye veien langs vannet ville gjøre skysstasjonen mindre lønnsom. Skår valgte å pakte bort gården til Sogn og Fjordane fylkeskommune. Jordbruksskulen for Nordfjord, Mindresunde Jordbruksskule, ble etablert på gården i 1920. Hotellbygningen var romslig og egnet til både internat for elevene og til skole. Olav Karstad var styrer ved skolen så lenge den lå på Mindresunde.

Leieavtalen for bruk av Mindresunde gård gikk ut i 1945, men fylket fikk forlenget avtalen i påvente av arbeidet med å finne en ny gård. Stryn kommunestyre ønsket å beholde skolen i kommunen. Mindresunde gård ble forsøkt kjøpt og gården Storesunde ble også tilbudt for fylkeskommunen. Sogn og Fjordane fylkeskommune fikk tilbud fra om gårdene Høylo i Breim og prestegårdene på Vereide og Davik i Gloppen. Innvik var egen kommune på denne tiden og kommunestyret der tilbød prestegården Langvin vederlagsfritt til fylket. 

I 1945 vedtok fylket å flytte jordbruksskolen for Nordfjord til Langvin i Innvik. Det tok tid å få byggene klare, og i 1951 ble skolen flyttet og navnet endret. Et av argumentene for valget av Innvik, var at bygden er godt egnet for fruktdyrking. En tyskerbrakke ble hentet fra Stryn til Langvin og brukt som skolebygning og internat de første årene. I 1973 brant skolens driftsbygning ned, men alle husdyrene ble reddet ut.

Langvin ble nedlagd som jordbruksskole i 1995. En stifting ble etablert for å finne en løsning for videre drift av bygninger og jordbruksland.

Referanser 
https://www.allkunne.no/framside/fylkesleksikon-sogn-og-fjordane/historie-i-sogn-og-fjordane/historie/mindresunde--allsidig-storgard/1901/77409/

Videregående skoler i Vestland
Utdanning i Stryn kommune
Tidligere utdanningsinstitusjoner i Vestland
Utdanningsinstitusjoner etablert i 1920
Utdanningsinstitusjoner nedlagt i 1995
Jean-Marie Zoellé

Jean-Marie Zoellé (født 16. november 1944 i Sierentz i departementet Haut-Rhin i Alsace i Frankrike, død 6. april 2020 i Bonn i Tyskland) var en fransk politiker og fra 2011 borgermester i Saint-Louis i departementet Haut-Rhin.

Biografi 
Zoellé var fra 1989 stedfortredende borgermester under Jean Ueberschlag, borgermester i Saint-Louis. Da Ueberschlag fratrådte i 2011, overtok  Zoellé vervet. Han ble sist gang gjenvalgt ved kommunevalget den 15. mars 2020 med 84,03 % av stemmene i første valgomgang.

Kort etter ble Zoellé selv smittet med koronavirus SARS-CoV-2 og innlagt på et sykehus i Mulhouse. Den 28. mars ble han overført til Tyskland til sykehuset St. Petrus i Bonn. Han døde der 6. april i en alder av 75 år som følge av COVID-19.

Referanser

Eksterne lenker 
 Maire von Saint-Louis am Coronavirus gestorben – Jean-Marie Zoellé war ein prominenter Politiker des Elsass, 6. april 2020, bz - Zeitung für die Region Basel

Franske politikere
Personer fra departementet Haut-Rhin
Dødsfall relatert til covid-19 i Tyskland
Politikere ofre for covidpandemien
Niklas Egnersson

Olov Niklas Egnersson (født 24. juni 1984) er en norsk-svensk tidligere ishockeyspiller. Egnersson spilte i Sverige i begynnelsen for Mora IK J20, IF Noretpojkarna, Orsa IK, Visby/Roma og en sesong i franske Limoges. Fra 2008 til 2017 i Norge for Kongsvinger Knights. .

Referanser

Eksterne lenker 
 

Norske ishockeyspillere
Svenske ishockeyspillere
Ishockeyspillere for Kongsvinger Knights
Personer fra Kongsvinger kommune
Sergio Rossi

Sergio Rossi (født 31. juli 1935 i San Mauro Pascoli i regionen Emilia-Romagna i Italia, død 2. april 2020 i Cesena) var en italiensk dameskodesigner som grunnla sin egen merkevare.

Biografi
Rossi var sønn av en skomaker, og fikk sin opplæring av ham. I 1951 åpnet han sin første skoforretning. Han lagde også sandaler og solgte dem til badegjester i Rimini og i butikker i Bologna. I 1968 produserte han de første skoene med sitt eget varemerke.

Det tok minst 14 timer å lage hvert par sko; prosessen hadde 120 stadier. De fikk snart ry på seg og ble sett sammen med presentasjoner for Gianni Versace, Azzedine Alaia og Dolce & Gabbana. Han var første gang blitt gjenstand for seriøs interesse i 1960 da regissøren Federico Fellini brukte hans sko til skuespilleren Anita Ekberg i La Dolce Vita.

I 1999 ble varemerket solgt til Gucci-gruppen, nå kjent som Kering. Så ble det solgt av Kering til Investindustrial i 2015.

I mars 2020 donerte Rossi og hans selskap 100.000 euro til Ospedale Luigi Sacco i Milano, som del av moteindustriens felles innsats for bekjempelse av koronaviruspandemien i 2020.

Famile 
Rossis sønn Gianvito Rossi skapte sin fottøyskolleksjon i 2006.

Død 
Den 2. april 2020 døde Rossi i Cesena på Maurizio Bufalini-sykehuset av covid-19, 84 år gammel.

Referanser

Eksterne lenker
 Steff Yotka, Legendary Shoe Designer Sergio Rossi Dies From Covid-19 Complications,  Vogue 3. april 2020.
 Ellie Violet Bramley, Italian shoe designer, Sergio Rossi, dies aged 84, The Guardian 3. april 2020.

Skomakere
Italienske forretningsfolk
Personer fra provinsen Forlì-Cesena
Dødsfall relatert til covid-19 i Italia
Pseudoanglisisme

Pseudoanglisismer er ord som tilsynelatende er engelske låneord (anglisismer), men som enten ikke finnes i vanlig engelsk eller har avvikende betydning. Pseudoanglisismer skiller seg fra falske venner ved at ordet ikke finnes i vanlig engelsk, eller har gått ut av bruk.

Typer pseudoanglisismer  
Ifølge den danske språkforskeren Henrik Gottlieb kan deles inn i 

 Arkaismer: Ordet har gått ut av bruk i engelsk dagligspråk, men lever videre som låneord. Eksempel navnet på klesplagget smoking.
 Semantisk glidning: Det svenske ordet babysitter som på engelsk tilsvarer baby bouncer, ettersom ordet barnvakt allerede er "tatt".
 Ordklasseendring: Tysk tok i bruk handy for mobiltelefon selv om handy ikke er et substantiv i engelsk.
 Rekombinering: I italiensk ble ordet slow food skapt, selv om ordet dette ikke eksisterte i den nyskapte betydningen i engelsk.

En annen kategori kan være engelskklingende varemerker som blir til ord. For eksempel walkman, skapt av et japansk selskap, men som senere ble et engelsk ord. Stressless er en norskprodusert stol.

Eksempler på pseudoanglisismer 

Japansk 
salaryman (サラリーマン, sararīman) – kontoransatt
Pokémon (opprinnelig: pocket monster
Tysk
handy – mobiltelefon
beamer – projektor
 oldtimer  – veteranbil 
 Tempolimit –  fartsgrense. Kortere enn Geschwindigkeitsbegrenzung, selv om engelsk ord er speed limit  
Fransk
baby-foot (m, uttalt [ba.bi.fut]) – fotballspill
recordman (m; pl: recordmans; f: Recordwoman) – person som har rekord i en sport
traveling (m) – kamerakjøring
footing - jogging

Italiensk
autostop – haike
beauty farm – spa
videoclip – musikkvideo
slow food

Svensk
 freestyle  – walkman

Pseudoanglisismer i norsk

Referanser  

Engelske ord og uttrykk